Cetviny

**Cetviny** () estas vilaĝo en Ĉeĥio, loka parto de municipo Dolní Dvořiště en distrikto Český Krumlov. Ĝi situas sur la dekstra bordo de rivero Malše sur limo de Ĉeĥio kaj Aŭstrio. Estas ĉi tie rekonstruita preĝejo de Naskiĝo de Virgulino Maria de gotika deveno.

La katastra teritorio Cetviny estas konsisto de municipo Dolní Dvořiště. Troviĝas en ĝi naturmemorindaĵo kaj eŭrope signifa loko Horní Malše.

## Historio 
Cetviny estis en la 13-a jarcento fondita de germanaj domaristoj, kiuj ĉi tien venis enkadre de granda mezepoka koloniigo, subtenata en Bohemio precipe de ĉeĥa kaj aŭstra reganto Přemysl Otakar la 2-a. Romkatolika paroĥo Cetviny estis destinita en la 14-a jarcento. La gotika preĝejo de Naskiĝo de Virgulino Maria staris jam en la jaro 1347. Ekde la jaro 1418 la foira domaro, situanta sur komerca vojo, privilegiojn, kiuj estis donataj al kampurboj, kaj ĝi ricevis blazonon (ruĝan kvinfolian rozon en arĝenta kampo) kaj rajton okazigi foirojn. Cetviny estis viva kampurbo ĝis la jaro 1938, kiam ĝi havis proksimume 650 loĝantojn, estis ĉi tie bierfarejo kaj fabriketo por produktado de falĉiloj (40 mil pecoj/jaro), ĉiujare ĉi tie okazis 5 foiroj. En la jaro 1921 vivis en ĝi 520 loĝanrtoj en 102 domoj. Sekve de fermo de Munkena interkonsento la teritorio de municipo estis en la jaroj 1938 ĝis 1945 almembrigita al Nazia Germanio. Post la jaro 1945 la plejparte germana loĝantaro estis elloĝigita. Ekde la jaro 1951 Cetviny fariĝis konsisto de nealirebla limzono kaj en la jaro 1956 la tuta urbeto fakte (cca 120 domoj) estis detruita, escepte la preĝejo, lernejo kaj doganejo. Detruitaj esis ankaŭ proksimaj vilaĝoj Mikulov, Janova Ves, Lhota kaj Dolní kaj Horní Příbraní. Apud la preĝejo estis konstruita kazerno de Limgardistaro.

Ekde la jaro 1990 la limzono estis alirebligita inkluzive de spaco de Cetviny. Je kvin jaroj pli poste inicis Diocezo de České Budějovice rekonstruon de kadukiĝinta preĝejo de Naskiĝo de Virgulino Maria, kiu estis realigita precipe kun financa helpo de de la devenaj loĝantoj kaj pluaj institucioj inkluzive de asociiĝo estiĝinta en la jaro 2001. Malfacilaj riparoj estis finitaj en la jaro 2003 kaj la 6-an de septembro la preĝejo estis denove konsekrita.

## Loĝantaro 
## Memorindaĵoj 
* gotika preĝejo de Naskiĝo de Virgulino Maria
* kvarangula fontano
* Kapelo el la jaro 1827 norde de Cetviny
* Lurda kapelo el la jaro 1892
* ŝtonaj terasoj laŭlonge laŭ vojo al Malonty

## Turismo 
Sur turismaj vojoj Cetviny–Hammern kaj Cetviny–Mairspindt estas limpasejoj. Tra Cetviny kondukas biciklovojo de reto Eurovelo numero EV 13 kun nomo Pado de fera kurteno.

## Ĉirkaŭaĵo
* Bělá
* Dolní Příbraní
* Janova Ves
* Mikulov

## Pluaj fotoj 

Cetviny, chapel of St. Sebastian.jpg|Pentraĵo en kapelo de sankta Sebastiano bildiganta hodiaŭ jam detruitajn domojn
Cetviny, former centre 02.jpg|Centro de la eksa kampurbo
Cetviny, cemetery 01.jpg|Tombejo en Cetviny
Cetviny, Stations of the Cross, Cave Chapel 01.jpg|Lurda kaverno sur fino de krucvojo
Cetviny, chapel north-east 01.jpg|Kapeleto nordoriente de Cetviny
Vstup do bývalé roty PS Cetviny.jpg|Enirejo en konstruaĵon de roto de limgardistaro
Cyklotrasa 13.jpg|Cetviny, markigo de biciklovojo EV 13

## Referencoj
Kategorio:Dolní Dvořiště
Kategorio:Pereintaj setlejoj en distrikto Český Krumlov
Kategorio:Eksaj kampurboj en Ĉeĥio
Kategorio:Setlejoj en Novohrada cismontaro
Kategorio:Setlejoj sur landlimo de Aŭstrio kaj Ĉeĥio
Kategorio:Pereintaj setlejoj sur landlimo de Aŭstrio kaj Ĉeĥio
Kategorio:Eksaj municipoj en Ĉeĥio